CELEX: 62010CN0337
Language: et
Date: 2010-07-07 00:00:00
Title: Kohtuasi C-337/10: Eelotsusetaotlus, mille on esitanud Verwaltungsgericht Frankfurt am Main (Saksamaa) 7. juulil 2010 — Georg Neidel versus Stadt Frankfurt am Main

6.11.2010   
            
            
               ET
            
            
               Euroopa Liidu Teataja
            
            
               C 301/4
            
         Eelotsusetaotlus, mille on esitanud Verwaltungsgericht Frankfurt am Main (Saksamaa) 7. juulil 2010 — Georg Neidel versus Stadt Frankfurt am Main
   (Kohtuasi C-337/10)
   ()
   2010/C 301/05
   Kohtumenetluse keel: saksa
   
      Eelotsusetaotluse esitanud kohus
   
   Verwaltungsgericht Frankfurt am Main
   
      Põhikohtuasja pooled
   
   
      Kaebuse esitaja: Georg Neidel
   
      Vastustaja: Stadt Frankfurt am Main
   
      Eelotsuse küsimused
   
   
               1.
            
            
               Kas direktiivi 2003/88/EÜ (1) artikkel 7 kuulub kohaldamisele ka ametniku teenistussuhte puhul?
            
         
               2.
            
            
               Kas direktiivi 2003/88/EÜ artikli 7 lõige 1 hõlmab ka iga-aastase puhkusega või täpsemalt põhipuhkusega seotud nõudeid, kui selline nõue pikemale kui neljanädalasele puhkusele tuleneb siseriiklikust õigusest?
            
         
               3.
            
            
               Kas direktiivi 2003/88/EÜ artikli 7 lõike 1 kohaldamisalasse kuuluvad ka nõuded anda vaba aega, mida siseriiklik õigus näeb lisaks iga-aastase puhkusele või täpsemalt põhipuhkusele ette tööaja erilisest korraldamisest tuleneva riigipühal tehtava töö hüvitamiseks?
            
         
               4.
            
            
               Kas pensionile jäänud ametniku kasutamata iga-aastase puhkuse või täpsemalt põhipuhkuse rahalise hüvitamise nõue võib tugineda vahetult direktiivi 2003/88/EÜ artikli 7 lõikele 2, kui ametnik ei täitnud teenistuskohustusi haigusest tingitud töövõimetuse tõttu ega saanud seetõttu oma puhkust kasutada?
            
         
               5.
            
            
               Kas kasutamata puhkuse rahalise hüvitamise nõudele saab vähemalt osaliselt esitada siseriiklikust õigusest tuleneva aegumise vastuväite?
            
         
               6.
            
            
               Kas direktiivi 2003/88/EÜ artikli 7 lõikes 2 sätestatud kasutamata puhkuse rahalise hüvitamise nõue on piiratud ainult direktiivi 2003/88/EÜ artikli 7 lõikes 1 ette nähtud neljanädalase minimaalse puhkusega või on sellega hõlmatud ka siseriikliku õigusega täiendavalt ette nähtud puhkusenõuded? Kas eelnimetatud täiendavalt ette nähtud puhkusenõuete hulka kuuluvad ka sellised vaba aja andmise nõuded, mis tulenevad tööaja erilisest korraldamisest?
            
         
      (1)  Euroopa Parlamendi ja nõukogu 4. novembri 2003. aasta direktiiv 2003/88/EÜ tööaja korralduse teatavate aspektide kohta (ELT L 299, lk 9).